**НЧ „ХРИСТО БОТЕВ-1898”**

**СЕЛО РУЖИНЦИ, ОБЛАСТ ВИДИН**

**ГОДИШЕН ОТЧЕТ ЗА ДЕЙНОСТТА**

**НА НЧ „ХРИСТО БОТЕВ-1898”**

**ЗА ПЕРИОДА 01.01.2022 г. – 31.12.2022 г.**

**------------------------------------------------------------------**

НЧ „Христо Ботев - 1898”, село Ружинци е най-старото читалище на територията на общината.

Жителите по постоянен адрес в населеното място са 778 души. Броя на регистрираните читалищни членове е 85.

През изминалата 2022 година читалището проведе успешно шестото издание на фолклорен събор „Ружинци 2022“. Самодейните колективи продължиха да популяризират българския фолклор и традиции като взеха участие в редица фолклорни събори и фестивали в страната и спечелиха няколко отличия.

Основни цели и задачи през 2022 година:

1. Запазване на читалището като обществен център и ценен участник в местното развитие ;
2. Развитие и утвърждаване на самодейните колективи;
3. Привличане на младежи към дейностите на читалището;
4. Опазване и поддържане на МТБ на читалището в добър вид.

**І . ОСНОВНИ ДЕЙНОСТИ:**

1. **Любителско художествено творчество:**

а/ ПГ- състоящата се от 12 души, с осигурен музикален съпровод на акордеон. Ръководители на състава – Милена Иванова и Венцислав Пешев.

б/ ТС- състоящ се от 15 души с ръководител Румяна Илиева.

Временно действащи колективи:

а/ лазарска група

б/ коледарска група

• Международни участия – 0 бр.

• Национални участия – 1 бр.

• Общински участия – 3 бр.

1. **Проведени тържества и мероприятия в село Ружинци:**

* Трифон Зарезан със традиционно зарязване на лози и музика на площада;
* Изработка и раздаване на мартеници;
* Националния празник на България – 3-ти март;
* „Великденско ателие на открито“ за поредна година заедно с отец Рафаил и ученици от училището двора на църквата Св. Параскева Петка се превръща в работилница за боядисване на великденски яйца;
* Пролетен бал в малкия салон на читалището;
* Лазаруване;
* Фотоизложба на Богомил Петров под наслов: БЪДЕЩЕ В МИНАЛОТО ОПРЕДЕЛЯ НАСОЯЩЕТО-ДУХОВНА ЕКОЛОГИЯ 300 ГОДИНИ ОТ РОЖДЕНИЕТО НА ОТЕЦ ПАИСИЙ написал История славянобългарска преди 260 години и 60 години от канонизирането му за светец" и тема на разговор: "ЕКОЛОГИЯ В ДЕЙСТВИЕ С ПРЕДИШНИ ФОТО ИЗЯВИ И ПОГЛЕД КЪМ РЕКА ЛОМ". Организиране бе и конкурс за мини-мис Ружинци и мис – Ружинци.
* Първи юни – забавления и игри за деца в парка в село Ружинци, съвместно с ОС на БЧК – Видини и Фондация „Подкрепа за реализация“;
* „Традиция и фолклор“ шести фолклорен събор „Ружинци - 2022“ изискваше много усилия, труд и дълга предварителна подготовка. Крайния резултат беше най- бляскавото събитие през годината. Шестото издание събра над 1000 самодейци от областите Видин, Монтана, Враца, Плевен, както и Софийска област. Както и колективите от читалището домакин и читалищата от Дреновец и Гюргич. Бележито беше и международното участие, тай като на събора взеха участие колективи от Румъния и Република Сърбия. Организирани бяха конкурси за автентична носия и надиграване на ръченица, също така и два кулинарни конкурса за най-хубава питка и майстор на домашната баница. Майстор Бобан от Република Сърбия внесе колорит със своите умения и за поредна година предложи традиционна сръбска кухня. Иван Звездев приготви за всички свински джолан по ружински. Концертите на гост изпълнителите събраха многобройна публика. В три вечери на сцената са изявиха Фики, Ана- Мария, Радостина Паньова и Райко Кирилов. Събора бе открит с шествие до сцената на събора и програма на мажоретен състав от град Белоградчик. Както всяка година тържествен водосвет за здраве и благополучие отслужи Негово Високо преосвещенство видински митрополит Данийл. Част от пъстрата палитра от фолклор музика и танци бяха и клуб „Бдинци“. Допълнително очарование на събора придадоха и търговците на храни и стоки, както и съоръженията за игри и забавления и двете бирарии от местни търговци.

Секретаря на читалището, читалищни работници, членовете на читалищното настоятелство и доброволци участваха активно в подготовката и провеждането на събора. С тяхна помощ бяха изработени също така и грамоти, плакети, рекламни материали, тениски и други.

* Коледно тържество на сцената на читалището с програма на самодейци от читалището и колективи от училищата от Ружинци и Дреновец. Както и шоу програма от Артанес, град Лом. Програмата завърши с Дядо Коледа и раздаване на подаръци.
* Коледарската група към читалището зарадва жителите на селото, местните институции и търговските обекти с празнични наричания и песни;
* Посрещане на Новата 2023 година на площада.

**3. Библиотечната и информационна дейност**

Съгласно Закона за обществените библиотеки читалището регистрира в Регистъра на обществените библиотеки към Министерство на културата читалищна библиотека под №1444 – Библиотека при НЧ „Христо Ботев -1898 ”, село Ружинци.

За натрупания през годините библиотечен фонд най – важните измерители са:

• Библиотечния фонд на читалището към 31.12.2022 г. е 10 300 книги. Общият фонд обхваща литература на различна тематика – история, философия, художествена литература, чуждестранна литература и други ;

• Библиотеката не е абонирана за периодични издания;

• През 2022 г. в библиотеката са реализирани 50 читателски посещения;

• Степен на автоматизация: 3 компютъра и 1 принтер – получени по програма „Глобални библиотеки“, който се ползват от служителите на читалището, самодейци и други.

• През 2022 г. няма отчислена литература.

Подадени са годишни информационни карти към Министерство на културата в поддържаните от него регистри на читалищата и библиотеките.

**4. Фолклорни събори, фестивали, празници и други с участието на самодейни колективи при читалището**

Самодейните колективи към читалището взеха участие в следните фолклорни събори и фестивали, от които има получени грамоти и плакети:

* традиционен събор на село Дреновец,
* Международен фолклорен фестивал „Гергьовден“, село Антимово;
* Национален фолклорен събор „Де е българското“, село Очин дол, община Мездра, област Враца – участие на танцов състав;
* Фолклорен събор – село Иново;
* „Када кум прасе и ти вречу“ – община Чупрене;
* Пробег на мира
* Фолклорен събор „Свидня“, община Георги Дамяново;
* „Гушански събор“ – село Замфирово, община Берковица;
* Фолклорен събор „Жив вода“ – пещера Венеца – село Гара Орешец;
* Петровден – празник на село Кутово, община Видин;
* Фолклорен събор – село Нефела, община Враца
* Традиционен събор „Илинден“, село Арчар, област Видин;
* Фолклорен събор „Пъстрина пее“, село Стубел, област;
* Фолклорен събор „Хоро се вие край Тимок“, град Брегово, област Видин;
* Фолклорен събор „Среща на три поколения“, село Гюргич, община Ружинци;
* Международен фолклорен фестивал „Ехо от Стовци“, село Смоляновци;
* Събор на град Брусарци
* Фолклорен събор в село Миланово, община Своге;
* Празник на Бутанския славей – село Краводер, област Враца;
* Фолклорен събор в село Буковец, община Бяла Слатина;
* Фолклорен събор „Ружинци - 2021“ –участие на двата колектива;
* Фолклорен събор „Дунавци пее и танцува“, град Дунавци.

Благодарение на неуморната работа и множеството участия във фолклорни събори и фестивали народното песенно и танцово изкуство прославяше село Ружинци в различни населените места в региона.

Танцов състав „Ружинско хоро“ спечели няколко призови отличия – златен медал от фолклорния събор в село Буковец, община Бяла Слатина, второ място и купа от фестивала в село Миланово, община Бяла Слатина, трето място и парична награда на международен фолклорен фестивал „Ехо от Стовци“, село Смоляновци. Първо място и парична награда от надиграването на ръченици в село Кутово, и трето и второ място в надпреварата по надиграване на ръченица в Антимово и Гюргич.

**5. Други дейности**

Читалищния секретар е участвал при изработката на грамоти, плакети, плакати за двата проведени фолклорни събора на територията на общината през 2022 година. Гюргич, както и за редица други прояви.

**ІІ. МАТЕРИАЛНО – ТЕХНИЧЕСКА БАЗА:**

1. Разгъната площ в кв. м. за читалищна дейност – 420 кв. м.;

2. Броя места в салоните:

• Голям салон /с балкона/ – 350 места;

• Малък салон – 80 места.

3. Техническа база:

• Сградният фонд на читалището разполага с голям и малък салон, библиотека, гримьорни, художествено ателие, санитарен възел и други.

• НЧ „Христо Ботев - 1898” разполага с подходящи технически средства и интернет, мултимедия, озвучителна и осветителна техника /озвучителен пулт, тонколони, безжични микрофони, прожектори и други/.

С финансовата подкрепа на Община Ружинци в читалището са поставени два нови климатика, а също така са предоставени нови маси и столове за малкия салон на читалището.

Субсидирана численост на персонала за 2022 г. е 4,5 субсидирани бройки;

Общ бюджет на читалището за предходната година – 58 795.33 лв.

Собствените приходи, които има читалището са от членски внос и наем на читалищните салони.

Секретар читалище: Председател ЧН:

/Иво Иванов/ /Милена Иванова/